**UPUTE ZA BORAVAK UČENIKA U ŠKOLI – 5.-8. razred**

U nastavku se nalazi sažetak organizacije nastave i uputa za ovu školsku godinu izvedenih na temelju uputa i preporuka MZO-a i HZJZ-a. Detaljne upute i preporuke nalaze se na školskim Internet stranicama i na stranicama MZO-a i HZJZ-a.

1. Nastava se odvija u dvije smjene. Ujutro nastava počinje u 7.45 sati i traje do 13.30 sati. Nastavni satovi traju 45 minuta. Zbog uvođenja nastave informatike za učenike od 1. do 4. razreda učenici razredne nastave ponedjeljkom i utorkom imaju 6. sati te zbog toga ponedjeljkom i utorkom u popodnevnoj smjeni nastava počinje kasnije u 13.25, a ostale dane u 12.35 sati. U popodnevnoj smjeni nastavni satovi će trajati 40 minuta.

2. Učenici borave u svojim razredima. Obavezni su držati distancu.

3. U razredima je učenicima osiguran razmak od 1,5 metar i dok sjede na mjestu učenici ne moraju nositi masku. Kad se dižu sa svojeg mjesta moraju staviti masku.

4. Za vrijeme odmora, prolaska kroz hodnike, odlaska na zahod, prilikom izvođenja kabinetske nastave (fizika, kemija, informatika, glazbena kultura, tehnička kultura) učenici moraju nositi maske.

5. Učenici su kod ulaska u autobus, tijekom vožnje i kod izlaska autobusa dužni održavati fizičku distancu i nositi masku. Učenici tijekom vožnje organiziranim prijevozom sjede uvijek na istom mjestu koji je utvrđen na početku školske godine u samom autobusu/kombiju.

6. Prilikom ulaska u školu dezinficiraju ruke. Prilikom ulaska u razred peru ili dezinficiraju ruke. Učenici će ulaziti na 3 školska ulaza kao i prošle godine. Raspored će biti stavljen na školske Internet stranice.

7. Održavat će se cjelokupna nastava po rasporedu i uživo (dopunska, dodatna nastava, INA).

8. Dopušteno je miješanje učenika različitih razreda na dopunskoj, dodatnoj, izvanastavnoj, izbornoj nastavi i nastavi stranih jezika uz nošenje maski.

9. Roditeljski sastanci i individualne informacije održavat će se u školi. Prilikom dolaska roditelji su obavezni nositi maske.

10. Prostorije će se redovito prozračivati i dezinficirati.

11. Učenicima će se na prvom satu mjeriti temperatura.

12. Učenici jedu u svojim razredima za stolom. Prije jela moraju oprati ruke.

13. Od ove školske godine učenici će imati vlastite školske ormariće u koje će odlagati svoje stvari i za koje će na satu razrednika dobiti ključić za zaključavanje ormarića. U ponedjeljak 6.9. obavezno sa sobom trebaju donijeti privjesak na kojem će taj ključić držati te ga nositi u školu. Učenici su dužni čuvati ključiće te će za izradu izgubljenog ključića roditelji morati platiti.

14. Kod **pojave znakova bolesti** koji upućuju na moguću zarazu COVID-19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) dijete/učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. **O tome roditelj telefonom mora obavijestiti razrednice.**

15. Ukoliko učenik izostaje iz bilo kojeg razloga molimo da obavijestite razrednicu u kratkom roku.